Жалба, подадена на 8 август 2022 г. — Kaufdas.online/EUIPO — Kaufland (KAUFDAS ONLINE)
(Дело T-448/22)
Език на жалбата: немски
Страни
Жалбоподател: Kaufdas.online sp. z o.o. (Губин, Полша) (представител: P. Kurcman, адвокат)
Ответник: Служба на Европейския съюз за интелектуална собственост (EUIPO)
Друга страна в производството пред апелативния състав: Kaufland Dienstleistung GmbH & Co. KG (Некарзулм, Германия)
Данни за производството пред EUIPO
Заявител на спорната марка: жалбоподателят
Спорна марка: заявка за фигуративна марка на Европейския съюз „KAUFDAS ONLINE“ — заявка за регистрация № 18 113 140
Производство пред EUIPO: производство по възражение
Обжалвано решение: решение на пети апелативен състав на EUIPO от 30 май 2022 г. по преписка R 1972/2021-5
Искания
Жалбоподателят моли Общия съд:
да отмени обжалваното решение,
да отмени решението на отдела по споровете, прието на 28 септември 2021 г. в производство по възражение № B 3 106 146, по отношение на всички стоки и услуги, за които възражението е уважено,
да върне преписката на EUIPO с оглед изменение на решението по същество и регистриране на марка на Европейския съюз № 18 113 140 за всички релевантни стоки и услуги, без да се засяга положението на стоките и услугите, за които няма спор,
да осъди EUIPO да заплати съдебните разноски в производството пред отдела по споровете, апелативния състав и Общия съд.
Изложено основание
Нарушение на член 8, параграф 1, буква б) от Регламент (ЕС) 2017/1001 на Европейския парламент и на Съвета.
____________